Úrval Útsýn býður upp á páskaferð til Thailands en landið hefur verðið rómað fyrir fegurð , fjölbreytni og einstaka gestrisni heimamanna . Það er óhætt að segja að Thailand sé ævintýri líkast : Hvítar strendur , villtir regnskógar , frumstæðir ættbálkar , fílahjarðir , búddamusteri , stórbrotin menning og framandi matargerð – Þetta allt og svo miklu meira finnur þú í Thailandi ! Ferðin hefst í Hua Hin en þar verður dvalið í sjö nætur og þá verður haldið til Bangkok þar sem gist verður í þrjár nætur . Erlendur leiðsögumaður verður með hópnum allan tímann . Flogið verður með Icelandair frá Íslandi til Helsinki og áfram til Bangkok með Finnair . Hua Hin er strandbær rúmlega 200 km suður af Bangkok , við vestanverðan Síamsflóann . Strandlengjan er misbreið allt eftir því hvort er flóð er eða fjara . Á stangli eru stórir steinar eða lágir klettar en milli þeirra er hvítur og mjúkur sandur . Af þessu hlaut bærinn nafnið Hua Hin sem merkir steinaröð . Í kjölfar þess að konungurinn Rama VII reisti sér sumarhöll við ströndina árið 1928 tóku almennir borgarar að venja komur sínar þangað og vinsældir staðarins jukust hröðum skrefum . Í dag er Hua Hin vinsælasti sumardvalarstaður heimamanna . Bærinn sameinar sjarma gamla fiskimannabæjarins og nútímalega ferðamannaaðstöðu með hótelum , veitingastöðum , verslunum og mörkuðum . Ströndin er 8 km löng og hótelin teygja sig eftir strandlengjunni . Víða er að finna aðstöðu fyrir vatnasport og aðra afþreyingu en einnig eru góðir golfvellir í nágrenninu . Víst er að engum á eftir að leiðast í Hua Hin . Hótelið í Hua Hin Gist verður á Amari Hua Hin í 7 nætur þar sem morgunverður er innifalinn . Meðan á dvölinni stendur er hægt að njóta lífsins í sólinni , fara í kynnisferðir um nágrennið með fararstjóra eða gera það sem hugurinn girnist . Fararstjóri kynnir þá möguleika sem í boði verða á staðnum . Meðal annars er vatnsleikjagarðurinn Vana Nava Hua Hin stutt frá hótelinu . Fyrsta kvöldið á hótelinu verður sameiginlegur kvöldverður . Ekki missa af í Hua Hin Næturmarkaðinum Snorkla á eyjunni Talu Tælensku nuddi Sam Pan Nam fljótandi markaðinum Höfuðborgin Bangkok hefur upp á ótal margt að bjóða ; stórkostleg menningarverðmæti , óstöðvandi skemmtun , endalausa verslun auk óteljandi veitingahúsa . Þar ættu allir að finna eitthvað við sitt hæfi . Bangkok er stærsta borg Thailands og er hún miðstöð stjórnunar , fjármála , menningar og menntunar . Íbúar borgarinnar eru taldir vera um 9 milljónir . Bangkok er í senn þjóðleg og alþjóðleg , afar fjölbreytt og heillandi , en borgarbragurinn , sérstaklega í miðborginni , er hávaðasamur og stundum glundroðakenndur . Ótrúlegt en satt komast allir leiðar sinnar stórslysalaust ! En inni á milli eru kyrrir staðir þar sem ríkir hefðbundin ró og íhugun . Bangkok er borg þar sem gamlir og nýjir tímar mætast . Hér eru gömul Búddahof og fagrar hallir . Chao Pray áin og hin fjölmörgu síki setja ríkan svip sinn á borgina . Segja má að það sé skylda þeirra sem koma hingað í fyrsta sinn að kynnast sögunni sem tvinnast saman við hina ríku trúarhefð og mikilvægi þjóðhöfðingjans , kóngsins . Allir verða að kynnast hinum fræga Floating Market sem er skammt fyrir utan borgina , þar sem ótrúlegustu vörur eru á boðstólum . Í borginni er að sjálfsögðu fjöldinn allur af mörkuðum og glæsilegum verslunarmiðstöðum þar sem gera má kjarakaup . Verðlagið er nefnilega allt annað en við þekkjum . Hótelið í Bangkok Anantara Riverside er 5 stjörnu glæsihótel staðsett á fögrum stað á vesturbakka Chao Phraya árinnar umvafið tropical gróðri , með góðu aðgengi til Bangkok borgarinnar . Frí skutluþjónusta ( bátur ) að Saphan Taksin Skytrain stöðinni . Á hótelinu eru 4 veitingastaðir og 3 barir með setustofum . Heilsulind með allri þjónustu , tennisvellir og lúxus sundlaugasvæði . Herbergin eru í boutique stíl , fallega og gæðalega hönnuð með flatskjá sjónvarpi , þráðlausu neti , loftkælingu og stórum baðherbergjum með baðsloppum . Ekki missa af í Bangkok Damnoen Saduak – fljótandi markaðinum Íslenskir ríkisborgarar þurfa ekki vegabréfsáritun fyrir ferðir til Taílands sem vara 30 daga eða skemur , en gilt vegabréf er nauðsynlegt . Lágmarksþátttaka í ferðina er 16 manns . Ferðaskrifstofan / fararstjóri áskilur sér rétt til að breyta áætlun ferðar ef veður , umferð eða aðrar ófyrirsjáanlegar aðstæður gefa tilefni til . Forfallatrygging er ekki í boði í sérferðum ferðaskrifstofunnar . Verð og dagsetningar Innifalið í verði : Flug fram og til baka , flugvallagjöld og skattar , ferðataska og handfarangur , gisting , íslensk fararstjórn , gisting í Hua Hin í sjö nætur , gisting í Bangkok í þrjár nætur , morgunverður í tíu daga , kvöldverður á fyrsta og loka degi ferðar , akstur frá flugvelli að hóteli í Hua Hin , akstur frá hóteli í Hua Hin til Bangkok , akstur frá Bangkok að flugvelli , og enskumælandi fararstjóri . Ekki innifalið í verði : Athugið að ekki er boðið upp á fararstjórn .